ΓΡΑΠΤΗ ΕΡΩΤΗΣΗ E-0150/01

υποβολή: Reimer Bge (PPE-DE) προς την Επιτροπή

(31 Ιανουαρίου 2001)

Θέμα: Αναγραφή πρόσθετων πληροφοριών στις ετικέτες του βοείου κρέατος

Οι αρμόδιες ομοσπονδιακές αρχές απαγόρευσαν σε γνωστή επιχείρηση του γερμανικού εμπορίου τροφίμων, η οποίαπέβαλε εθελοντικά πριν από την έναρξη ισχύος της σημερινής νομοθεσίας στη Γερμανία όλα τα σφαγέντα βοοειδή σε τεστ ανίχνευσης ΣΕΒ, την αναγραφή της εν λόγω πληροφορίας στις ετικέτες που προβλέπει ο κανονισμός (ΕΚ) 1760/2000(1).

Η προαναφερθείσα επιχείρηση είχεποβάλει τέσσερις διαφορετικές προτάσεις προς έγκριση. Η Ομοσπονδιακή Υπηρεσία Γεωργίας και Διατροφής απέρριψε και τις τέσσερις εκδοχές, με το επιχείρημα ότι, το άρθρο 16 παράγραφος 2 του κανονισμού 1760/2000, απαγορεύει την αναγραφή παραπλανητικών ή ασαφών πληροφοριών.

Οι προτάσεις πουπέβαλε η επιχείρηση ήταν οι εξής:

1. Το κρέας αυτό έχειποβληθεί σε τεστ ΣΕΒ. Το τεστ δεν εγγυάται πλήρη ασφάλεια, εγγυάται όμως περισσότερη ασφάλεια!

2. Εθελοντικό τεστ ΣΕΒ.(Τεστ εντοπισμού πριονίων). Η συμβολή μας στη μείωση του κινδύνου.

3. Εθελοντικό τεστ ΣΕΒ. Τεστ εντοπισμού πριονίων. Παρέχουμε στους καταναλωτές μεγαλύτερη ασφάλεια.

4. Παρέχουμε στους καταναλωτές τη μέγιστη δυνατή ασφάλεια. Εθελοντικό τεστ ΣΕΒ. Δεν εγγυόμαστε πλήρη ασφάλεια.

Πώς κρίνει η Επιτροπή την απόρριψη των προτάσεων αυτών;

Συμμερίζεται η Επιτροπή την άποψη ότι οι τέσσερις προτάσεις είναι αντίθετες προς τον κανονισμό 1760/2000 και, κατά συνέπεια, δεν μπορούν να εγκριθούν ή θεωρεί η Επιτροπή ότι στην προκειμένη περίπτωση πρόκειται για μια μάλλον περιοριστική ερμηνεία του κειμένου του κανονισμού εκ μέρους της Ομοσπονδιακής Υπηρεσίας;

(1) ΕΕ L 204 της 11.8.2000, σελ. 1.

Απάντηση του κ. Fischler εξ ονόματος της Επιτροπής

(4 Απριλίου 2001)

Η Επιτροπή γνωρίζει ότι, σε ορισμένα κράτη μέλη, επιχειρήσεις έχουν προβεί σε διαβήματα προς τις οικείες αρχές με σκοπό την προαιρετική επισήμανση του βοείου κρέατος με πληροφορίες σχετικές με το καθεστώς ως προς την σπογγώδη εγκεφαλοπάθεια (ΣΕΒ) των ζώων από τα οποία έχει παραχθεί το κρέας. Στην περίπτωση της Γερμανίας, ζητήθηκε άδεια για τη χρήση ετικετών που αναφέρονται στη διενέργεια δοκιμασιών για την παρουσία ΣΕΒ στα ζώα και που τις συσχετίζουν με τον μειωμένο κίνδυνο για τηνγεία του κρέατος αυτού.

Πρώτον, η Επιτροπή επιθυμεί ναπενθυμίσει ότι το ευρύ φάσμα μέτρων δημόσιαςγείας που έχουν εγκριθεί μέχρι τώρα σε κοινοτικό και εθνικό επίπεδο έχει ως κυρίαρχο στόχο να εξασφαλίσει ότι όλο το βόειο κρέας που διατίθεται στην αγορά της Κοινότητας είναι εξίσου ασφαλές προς βρώση.

Το να επιτραπεί σε μια επιχείρηση να διακρίνει το δικό της βόειο κρέας από το κρέας του ανταγωνιστή αναγγέλλοντας τη συμμόρφωσή της προς ένα μέτρο δημόσιαςγείας, το οποίο ισχύει εξίσου για όλες τις επιχειρήσεις, θα έδινε, κατά τη γνώμη της Επιτροπής, ένα αθέμιτο πλεονέκτημα στην εν λόγω επιχείρηση και εντέλει θα προκαλούσε σύγχυση στον καταναλωτή. Και τούτο διότι μια ένδειξη του είδους αυτούπαινίσσεται παραπλανητικά ότι το βόειο κρέας που πωλείται από τις άλλες επιχειρήσεις, οι οποίες δεν χρησιμοποιούν την ετικέτα αυτή, είναι λιγότερο ασφαλές.

Πρέπει ναπομνησθεί ότι αποτελεί αρχή της κοινοτικής νομοθεσίας για την επισήμανση, όπως ορίζεται στο άρθρο 2 παράγραφος 1 της οδηγίας 2000/13/ΕΚ του Κοινοβουλίου και του Συμβουλίου της 20ής Μαρτίου 2000 για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(1) ότι η επισήμανση δεν πρέπει να οδηγήσει σε πλάνη τον αγοραστή με τονπαινιγμό ότι το τρόφιμο έχει ιδιαίτερα χαρακτηριστικά, ενώ στην πραγματικότητα όλα τα παρόμοια τρόφιμα έχουν αυτά τα ίδια χαρακτηριστικά.

Επιπλέον, επειδή το δεύτερο εδάφιο του άρθρου 16 παράγραφος 2 του κανονισμού (ΕΚ) αριθ. 1760/2000 του Κοινοβουλίου και του Συμβουλίου της 17ης Ιουλίου 2000 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου(2) ρητά αναφέρει ότι οι προαιρετικές ετικέτες που περιέχουν παραπλανητικές ή ασαφείς πληροφορίες απορρίπτονται από το κράτος μέλος, η Επιτροπή πιστεύει ότι οι γερμανικές αρχές έχουν σαφή νομική βάση για να απορρίπτουν τις τυχόν προαιρετικές ενδείξεις, σχετικές με το καθεστώς ΣΕΒ των ζώων από τα οποία έχει παραχθεί το κρέας.

(1) ΕΕ L 109 της 6.5.2000.

(2) ΕΕ L 204 της 11.8.2000.